section_heading: Životopis
paragraph_text: Mary Astor je imala problematičan privatni život, obilježen posjetima duševnim bolnicama i klinikama za odvikavanje od alkohola, brojnim aferama, uključujući i svađu s roditeljima, koji su umrli sami i u siromaštvu. Uz to, svi su njeni brakovi završili neuspješno, na ovaj ili onaj način. S drugim je mužem imala kćer, a s trećim sina. Nakon više od 100 snimljenih filmova, povukla se 1965. i posvetila pisanju. Već 1959. godine je objavila autobiografiju, koja je postala bestseler, a ukupno je objavila dvije autobiografije i nekoliko romana. Godine 1987., kao i mnogi hollywoodski glumci njene generacije, Mary Astor je umrla u bolnici u sklopu kompleksa "Motion Picture & Television Country House and Hospital" na Woodland Hillsu u Los Angelesu.